num_pages: 282
description: Fortellingen om en adelsmanns undergangVåren 1290: En norsk adelsmann blir henrettet offentlig i en liten havneby i Skåne. Alv Erlingsson hadde vært Norges mektigste mann, men endte sitt liv som sjørøver. Alv var overhodet i adelshuset Tornberg, den mektigste familien i Norge etter kongefamilien. Men gradvis viklet han seg inn i en indre maktkamp. Etter å ha blitt politisk utmanøvrert gjorde han opprør, tapte et stort feltslag og flyktet til Sverige. Siden bli han fredløs sjørøver. Nå startet en nådeløs jakt på ham.Alvs livshistorie er en klassisk tragedie, en historie om en mann som ble fanget i et spill som var sterkere enn hans vilje. De samme kreftene som førte ham til maktens sentrum, forårsaket hans dype personlige fall, samt undergangen til et av Norges siste uavhengige adelshus.Med manuset om Alv Erlingsson vant Tore Skeie Spartacus' historiekonkurranse 2008, foran 25 bidrag fra historikere over hele landet. Juryen besto av Erling Sandmo, Dorthe Gert Simonsen, Dag Solstad og Frode Molven, og i sin begrunnelse skriver den blant annet: «Manuset viser fram en lysende skrivekunst og er en fortellemessig prestasjon. Både det fremmede, det brutale og den fundamentale uforutsigbarhet ved middelalderen kommer ypperlig fram.. »
language: Norwegian
title: Alv Erlingsson
publisher: Spartacus